	  

	


ΕΚΠΑΙΔΕΥΤΙΚΟ ΣΕΝΑΡΙΟ
	1) ΤΑΥΤΟΤΗΤΑ ΔΙΔΑΚΤΙΚΗΣ ΠΡΑΚΤΙΚΗΣ

	1.1 Τίτλος Διδακτικής Πρακτικής
ΤΑΞΙΔΙ ΣΤΗ ΜΕΣΟΓΕΙΟ


	1.2 Δημιουργός/-οι
Ονοματεπώνυμο: Τριανταφυλλίδης Αβραάμ, Ραουνά Λοΐζου Μαρία  

Ιδιότητα:   Εκπαιδευτικοί         ΣΣχολικός Σύμβουλος        τΣτέλεχος  Διοίκησης 

Στοιχεία Οργανικής Θέσης: 2ο  Δημοτικό Σχολείο Καλυβίων, Αττικής

                                             Α’ Δημοτικό Κολοσσίου, Λεμεσός Κύπρος 
E-mail: abraamtr@yahoo.gr, loizou.maria1@gmail.com
Δικτυακός τόπος / blog: www.mathisis.org    http://blogs.sch.gr/atriantat/  http://elearn.pi.ac.cy/kolossi
Η συγκεκριμένη Διδακτική Πρακτική έχει αναπτυχθεί στο πλαίσιο κάποιου εκπαιδευτικού προγράμματος;    

ΝΑΙ                 ΟΧΙ
Αν ναι, να αναφέρετε την ονομασία του: ………………………………………………..
Ιστοσελίδα / blog: …………………………………………………………………………..


	1.3 Εμπλεκόμενες γνωστικές περιοχές

Γνωστικό/-ά αντικείμενο/-α της Διδακτικής Πρακτικής:  
 Διαθεματική προσέγγιση της Γεωγραφίας και γλώσσας  για Δ΄ και ΣΤ΄ Δημοτικού 
Ιδιαίτερη Περιοχή του γνωστικού αντικειμένου 
Γεωμορφολογικά και Ανθρωπολογικά χαρακτηριστικά της Μεσογείου, παραγωγή γραπτού και προφορικού λόγου. 
Συμβατότητα με το ΑΠΣ & το ΔΕΠΠΣ. 
Το σενάριο είναι απόλυτα συμβατό με το ΑΠΣ και συγκεκριμένα συνδέεται με την κατανόηση βασικών γεωγραφικών εννοιών όπως η θέση, ο τόπος, ο χώρος, περιοχή, πολιτισμική κατανόηση και διαφοροποίηση. 
Ως προς το ΔΕΠΠΣ υπηρετεί θεμελιώδεις έννοιες διαθεματικής προσέγγισης όπως διαφορά-μεταβολή, αλληλεπίδραση και επικοινωνία.
Συμβατότητα με τις αρχές και τους στόχους των νέων προγραμμάτων σπουδών του Νέου Σχολείου.
Το Σενάριο Διδασκαλίας είναι συμβατό με τα Νέα Προγράμματα Σπουδών κυρίως στο σημείο του δασκάλου συνδημιουργού του περιεχομένου και της έμφασης στην  αυτενέργεια των μαθητών. Επίσης στην υιοθέτηση εγκάρσιων δράσεων και στον εμπλουτισμό της διδακτικής πράξης με δραστηριότητες που στοχεύουν στη μύηση σε ερευνητικές διαδικασίες και διεργασίες. Τελικά οι μαθητές μέσα από τις δραστηριότητες κατανοούν βασικές έννοιες, διαδικασίες και γεγονότα. Όπως και ο τίτλος του σεναρίου αναφέρει, οι μαθητές μέσα από ένα εικονικό ταξίδι,  επικοινωνούν και συνεργάζονται, μοιράζονται ιδέες και έργα και δημοσιοποιούν τις παραγωγές τους στην μαθητική κοινότητα που δημιουργεί η συνεργασία των σχολείων και των μαθητών που μετέχουν. 


	1.4 Βαθμίδα Εκπαίδευσης / Τάξεις στις οποίες θα το εφαρμόσετε
Βαθμίδα εκπαίδευσης στην οποία αφορά η Διδακτική Πρακτική:
Πρωτοβάθμια                                          Δευτεροβάθμια 
Τάξη ή τάξεις στις οποίες θα το εφαρμόσετε: 
Δ΄ και Στ΄ τάξη 
Υπήρξε συνεργασία τάξεων του ίδιου σχολείου ή συνεργασία τάξεων διαφορετικών σχολείων;   
ΝΑΙ                   ΟΧΙ

Αν ναι, να αναφερθούν τα συνεργαζόμενα σχολεία/τάξεις.
Στο σενάριο που περιγράφεται συνεργάζονται δύο τμήματα απομακρυσμένων γεωγραφικά   δημοτικών σχολείων.  Το ΣΤ΄1  του 2ου Δημοτικού σχολείου Καλυβίων   από την Ελλάδα και το Δ΄ του  δημοτικού σχολείου Κολοσσίου  από τη Λεμεσό Κύπρου. 

	1.5 Είδος Διδακτικής Πρακτικής

Σημειώστε αυτό / αυτά  που κρίνετε ότι ανταποκρίνονται καλύτερα στην πρότασή σας:

1. Σχέδιο Μαθήματος (σχέδιο για διδασκαλία 45’ ή λιγότερο ή διδακτικό δίωρο).
2. Ακολουθία Σχεδίων Μαθήματος με μεγαλύτερη διάρκεια (Σενάριο Διδασκαλίας).
3. Ολοκληρωμένη παιδαγωγική δραστηριότητα στη σχολική τάξη.
4. Επιτυχημένο project που υλοποιήθηκε στη διάρκεια του σχολικού έτους.
5. Λειτουργικός τρόπος υπέρβασης των δυσκολιών του αναλυτικού προγράμματος. 

6. Εκπαιδευτικό υλικό που χρησιμοποιήθηκε σε κάποιο διδακτικό αντικείμενο ή σε κάποια δράση.
7. Επιτυχημένο παράδειγμα συνεργατικής διδασκαλίας στο σχολείο.
8. Αποδοτική περίπτωση ευρύτερης συνεργασίας μεταξύ συναδέλφων.
9. Πρακτική λειτουργικής συνεργασίας με τους γονείς / κηδεμόνες των μαθητών ή την τοπική κοινωνία.
10. Πρακτική αποδοτικής αντιμετώπισης και διαχείρισης προβληματικών καταστάσεων και κρίσεων στο σχολείο ή στην τάξη.
11. Καλές Πρακτικές με την αξιοποίηση των νέων τεχνολογιών ή την εφαρμογή σύγχρονων μεθόδων διδασκαλίας (συνεργασία με άλλες τάξεις / με άλλα σχολεία).
12. Άλλο ……………………………………………………………………....
……………………………………………………………………..............

……………………………………………………………………..............


	1.6 Σκοπός & Στόχοι της Διδακτικής Πρακτικής

Οι διδακτικές πρακτικές είναι στοχοκεντρικές. Ο γενικός σκοπός της διδακτικής πρακτικής και οι επιμέρους στόχοι εξαρτώνται από τη θεωρητική προσέγγιση που υποστηρίζει ο κάθε εκπαιδευτικός και την προσωπική του θεωρία για τη διδασκαλία και τη μάθηση. Αυτοί είναι που καθορίζουν τον τύπο των δραστηριοτήτων που θα ακολουθήσουν και το περιεχόμενό τους.
Γενικός Σκοπός:
Γενικός σκοπός του σεναρίου είναι οι μαθητές που συμμετέχουν σε αυτό να επικοινωνήσουν με ποικίλους τρόπους (σύγχρονα και ασύγχρονα) μέσα από πλατφόρμα διαχείρισης μάθησης και να μοιραστούν, σχολιάσουν, έργα που έχουν δημιουργήσει στα πλαίσια της ομάδας τους με ποικίλα εργαλεία της πλατφόρμας moodle (www.mathisis.org) , εργαζόμενοι σε εκπαιδευτικό σενάριο με θέμα τη Μεσόγειο. 
Επιμέρους Στόχοι ως προς το γνωστικό αντικείμενο και ως προς τη μαθησιακή διαδικασία. 
1. Γνωρίζοντας και κατανοώντας
1.1 Να αναγνωρίσουν και να κατανοήσουν τη θέση της Μεσογείου στον παγκόσμιο χάρτη.
1.2 Να περιγράφουν τις χώρες που βρέχονται από τη Μεσόγειο.
1.3 Να γνωρίσουν τα ιδιαίτερα ανθρωπογεωγραφικά και πολιτισμικά-πολιτιστικά χαρακτηριστικά μεσογειακών χωρών.
  
2. Διερευνώντας και εντοπίζοντας
2.1 Να εντοπίσουν τη θέση χωρών της μεσογείου στο χάρτη. 
2.2 Να ερευνήσουν, να κατηγοριοποιήσουν και να  αξιολογήσουν πληροφορίες για κάθε χώρα. 
2.3 Να αξιοποιήσουν τις πληροφορίες και να τις οργανώσουν σε παρουσίαση.
2.4 Να αναλύσουν και να  διακρίνουν τις ομοιότητες αλλά και τις διαφορές που παρουσιάζουν  οι χώρες της Μεσογείου.
 
3.  Επικοινωνώντας (και συνεργαζόμενος με άλλους) 
3.1       Να συνεργαστούν με συμμαθητές τους σε μικτές ομάδες από απόσταση  για τη δημιουργία κοινών  έργων στο περιβάλλον του moodle.
3.2     Να μοιραστούν τα έργα τους και να αξιολογήσουν έργα συμμαθητών τους. 

3.3     Να χρησιμοποιήσουν τα εργαλεία της πλατφόρμας για επικοινωνία και συνεργασία        (forum, chat, τηλεδιάσκεψη ). 
3.4     Να σέβονται και να αναφέρουν τα πνευματικά δικαιώματα από έργα συμμαθητών τους ή από έτοιμα έργα που αναζητούν στο διαδίκτυο.

3.5.   Επικοινωνία ανθρώπου μηχανής. 
3.6.  Να αναγνωρίσουν τις δυνατότητες τηλεσυνεργασίας με τη διαμεσολάβηση εργαλείων Τ.Π.Ε. 
4. Συνδέοντας (με τη ζωή)
4.1 Να συνδέσουν τη σημασία της ύπαρξης της Μεσογείου με την σημερινή  ζωή των λαών που υπάρχουν γύρω της. 
4.2  Να αποκτήσουν θετική στάση σε θέματα προστασίας του θαλάσσιου οικοσυστήματος

Οι παραπάνω στόχοι υπηρετούν τις ακόλουθες επιθυμητές οριζόντιες ικανότητες: 

· Βασικές ικανότητες και δεξιότητες πληροφορικού εγγραμματισμού. 
· Μεταγνωστικές ικανότητες («μαθαίνω πώς να μαθαίνω»). 

· Κοινωνικές ικανότητες και ικανότητες που σχετίζονται με την ιδιότητα του πολίτη. 

· Ανάπτυξη της κριτικής σκέψης και της δημιουργικότητας. 
· Δεξιότητες επικοινωνίας. 
Εκπαιδευτικά λογισμικά και υπηρεσίες των Τεχνολογιών της Πληροφορίας και Επικοινωνίας (ΤΠΕ)
Στο σενάριο αξιοποιείται Σύστημα Διαχείρισης Μάθησης βασισμένο σε moodle και εργαλεία διαχείρισης περιεχομένου, παρουσίασης , αρχειοθέτησης και επικοινωνίας. 

Αξιοποίηση διαδικτυακών τόπων:

www.mathisis.org 
www.el.wikipedia.org 
www.livepedia.gr 
http://europa.eu/kids 
www.bing.com 
http://weather.gr.msn.com 
http://edu.glogster.com/ 
http://digitalschool.minedu.gov.gr/ 


	1.7 Εκτιμώμενη διάρκεια.
     Τα Εκπαιδευτικό Σενάριο έχει χρονική διάρκεια ένα διδακτικό δίωρο. 

	2) ΑΝΑΠΤΥΞΗ ΤΗΣ ΔΙΔΑΚΤΙΚΗΣ ΠΡΑΚΤΙΚΗΣ

	2.1 Γενική Περιγραφή Διδακτικής Πρακτικής
Βασική διδακτική προσέγγιση είναι η συνεργατική διερεύνηση, βασικές αρχές της οποίας είναι:

· Η αναγνώριση του κοινωνικού χαρακτήρα της γνωστικής διαδικασίας
· Η σημαίνουσα θέση και ο καθοριστικός ρόλος της επικοινωνίας και της γλώσσας στο μετασχηματισμό και στην οικειοποίηση της γνώσης.

· Η μαθησιακή διαδικασία είναι πιο αποτελεσματική όταν λαμβάνει υπόψη της και αξιοποιεί τις απόψεις και άτυπες στρατηγικές των μαθητών.

Οι μαθητές συμμετέχουν ενεργά, συνεργάζονται, ανταλλάσσουν απόψεις οικειοποιούμενοι σταδιακά ο καθένας με τον τρόπο του τη διαδικασία εκείνη που θα εξυπηρετήσει καταλληλότερα τους στόχους του μαθήματος. 

Ο εκπαιδευτικός έχει καθοδηγητικό, διαμεσολαβητικό ρόλο. Καθοδηγεί με τέτοιο τρόπο τη διαδικασία, ώστε να αναδεικνύονται οι προϋπάρχουσες απόψεις των μαθητών, προκαλεί αποτελεσματική συζήτηση σε περιβάλλον εξ αποστάσεως εκπαίδευσης (τηλεδιάσκεψη) και παροτρύνει τους μαθητές.  Σε γενικές γραμμές ο εκπαιδευτικός κινείται έτσι ώστε να εξασφαλίζει την συνεργασία, ομαδικότητα  και γενικά τον επιθυμητό προσανατολισμό προς τη συνεργατική διερεύνηση. 

Διδακτικές στρατηγικές και εργαλεία που αξιοποιούνται στο πλαίσιο αυτής της συνεργατικής διερευνητικής διαδικασίας:

· Ιδεοθύελλα

· Ερωτήσεις- Απαντήσεις

· Αξιοποίηση επιστημονικών μεθόδων διερεύνησης και αναζήτησης (έρευνα, αξιολόγηση, κατηγοριοποίηση, ταξινόμηση, παρουσίαση)

· Ομαδική εργασία (Blended περιβάλλον σε μικτές ομάδες δια ζώσης και εξ αποστάσεως)

· Αξιοποίηση Τ.Π.Ε.

· Δημιουργική σκέψη ( δημιουργία πολυμεσικής διαδραστικής  αφίσας)

Προετοιμασία
Οι μαθητές των συνεργαζόμενων σχολείων ΣΤ΄ και Δ΄ τάξης  από δύο απομακρυσμένα  γεωγραφικά σχολεία, Ελλάδα και Κύπρο,  εγγράφονται ως μαθητές (χρήστες) σε πλατφόρμα σύγχρονης και ασύγχρονης εκπαίδευσης που διαθέτουν τα σχολεία. Το πλήθος των μαθητών και των δύο τάξεων είναι 41 μαθητές και μαθήτριες. Στη συνέχεια χωρίζονται σε δέκα ομάδες όσες είναι και οι χώρες που θα διερευνήσουν. Οι ομάδες είναι μικτές. Δύο μαθητές από το Δημοτικό Σχολείο Καλυβίων με δύο μαθητές από το Δημοτικό Σχολείο  Κολοσσίου. Η επικοινωνία και συνεργασία τους υλοποιείται αποκλειστικά με τη διαμεσολάβηση τεχνολογικού εξοπλισμού και λογισμικών επικοινωνίας. Οι δυάδα κάθε τάξης αποτελεί στην ουσία υποομάδα της αρχικής τετράδας. 

Το μάθημα οργανώνεται, σχεδιάζεται και προσαρμόζεται  στην πλατφόρμα moodle από τους διδάσκοντες. 

Εικ.1 Αρχική σελίδα του μαθήματος 
Οι εκπαιδευτικοί ετοιμάζουν το φύλλο εργασίας το οποίο αναρτάται ως υλικό του μαθήματος, αλλά ταυτόχρονα, για λόγους ευκολίας, εκτυπώνεται και δίδεται στις ομάδες. 
Οι μαθητές ενημερώνονται σε ποια ομάδα ανήκουν και εισέρχονται στην πλατφόρμα με τους προσωπικούς τους λογαριασμούς. 

Περιγραφή του σεναρίου
Ένα κρουαζιερόπλοιο ξεκινά από το λιμάνι της Λεμεσού στην Κύπρου και επιβιβάζει τους 21 μαθητές από το Δημοτικό Κολοσσίου. Προορισμός ο περίπλους της Μεσογείου. Πρώτος σταθμός το λιμάνι του Πειραιά. Εδώ επιβιβάζονται οι 20 μαθητές από το Δημοτικό Σχολείο Καλυβίων. Το ταξίδι ξεκινά..

Σε κάθε ένα από τα δέκα μεσογειακά λιμάνια (χώρες) αποβιβάζεται και μία ομάδα τεσσάρων μαθητών (δύο από Ελλάδα και δύο από Κύπρο). Σκοπός τους να ερευνήσουν, συλλέξουν, αξιοποιήσουν πληροφορίες για τη χώρα που έχουν αναλάβει. Στο τέλος και κατά τη διάρκεια της επιστροφής όλες οι ομάδες σε ολομέλεια πλέον παρουσιάζουν το υλικό τους. Το ταξίδι τελειώνει, ένα νέο αρχίζει… 
Δραστηριότητα 1η 

Το μάθημα ξεκινά με μία αρχική τηλεδιάσκεψη. Για το σκοπό αυτό χρησιμοποιείται το λογισμικό Big Blue Button το οποίο ανήκει στην κατηγορία των λογισμικών ανοικτού και ελεύθερου κώδικα (Open Source Software). Σε αυτή τη φάση προηγείται μία εισαγωγή από τους εκπαιδευτικούς των δύο τάξεων και στη συνέχεια τον λόγο έχουν οι μαθητές. Με μία καθοδηγούμενη συζήτηση αναφέρουν τις πρώτες τους απόψεις για τη Μεσόγειο, ποια είναι τα κοινά χαρακτηριστικά των λαών της Μεσογείου, ποιες οι διαφορές και επίσης τι αναμένουν από το συνεργατικό μάθημα. 
Δραστηριότητα 2η 
Οι μαθητές έρχονται σε επαφή, μελετούν σχετικές πηγές για τη Μεσόγειο, γνωρίζουν τη θέση της και μελετούν ψηφιακές εγκυκλοπαίδειες και χάρτες. Αποκτούν μία πρώτη γενική εντύπωση και γνωρίζουν καλύτερα τον προορισμό τους.  (Στόχοι: 1.1 & 1.2)

Στη συνέχεια καταγράφουν τα απαραίτητα υλικά που θα χρειαστούν στο ταξίδι και στην εργασία τους σε ειδικό φόρουμ. 

Εικ.2 Στιγμιότυπο από τη 2η  δραστηριότητα
Δραστηριότητα 3η 
     Σε χρόνο που έχει προκαθοριστεί οι ομάδες εισέρχονται στον ειδικό χώρο που  έχει διαμορφωθεί για κάθε μία ξεχωριστά. Πιο αναλυτικά,  η κάθε ομάδα έχει δικό της φόρουμ, δικό της δωμάτιο συζήτησης, επικοινωνίας (chat) και δική της σελίδα σε wiki. Για 50 λεπτά και με βάση το φύλλο εργασίας επικοινωνούν, γνωρίζονται, μοιράζονται τις εργασίες και  συνεργάζονται διερευνητικά. 
    Εκτός από τη συμπλήρωση του φύλλου εργασίας, γράφουν σε ειδικό φόρουμ το δελτίο καιρού από τη χώρα που βρίσκονται. Τις πληροφορίες αντλούν από προκαθορισμένο σύνδεσμο σε ιστοσελίδα με τον «καιρό στον κόσμο».  H ομάδα χρησιμοποιεί ταυτόχρονα τη σελίδα τους στο wiki ως πρόχειρο στο οποίο συγκεντρώνουν το υλικό τους το ταξινομούν, για να το χρησιμοποιήσου στη συνέχεια για την παρουσίασή τους. Η επικοινωνία  γίνεται καθ’ όλη τη διάρκεια από το chat.  (Στόχοι: 2.1, 2.2 & 2.3)

Εικ.3 Στιγμιότυπο από την 3η δραστηριότητα
Δραστηριότητα 4η 
  Μόλις οι ομάδες ολοκληρώσουν την καταγραφή και αξιολόγηση των πληροφοριών, τα σημαντικότερα από αυτά αντιγράφονται και οργανώνονται σε μία βάση  δεδομένων (data base) του moodle. Κάθε λήμμα (χώρα) και μία νέα καταχώρηση.   (Στόχοι: 3.1, 3.2 &3.3) 

Δραστηριότητα 5η 

Σε αυτή τη φάση (δέκα λεπτά πριν τη λήξη)  πραγματοποιείται η τελική τηλεδιάσκεψη όπου και αναφέρονται εντυπώσεις, ισχυροποιείται η συνεργασία, θεμελιώνεται  το αποτέλεσμα της διερεύνησης και συζητούνται σύντομες  απόψεις για το μάθημα. Το λόγο παίρνουν όσο το δυνατόν περισσότεροι μαθητές. (Στόχος: 3.6)
Δραστηριότητα 6η 
Σε ειδικό φόρουμ του μαθήματος οι μαθητές πρέπει να καταγράψουν:  «Εντυπώσεις, σχόλια και σκέψεις από το εικονικό ταξίδι μας στη Μεσόγειο. Γράψτε την εμπειρία σας από το μάθημα για τη Μεσόγειο.

Τι σας άρεσε περισσότερο ή τι σας δυσκόλεψε.» ( Μεταγνωστικές ικανότητες) 
Επέκταση
Σε χρόνο εκτός πρωινού ωραρίου ή ακόμα και σε άλλη μέρα ή ώρα οι μαθητές προβληματίζονται πάνω σε θέματα που αφορούν την ζωή στη θάλασσα, προϊόντα της θάλασσας, θαλάσσια οικοσυστήματα,  μόλυνση, προστασία της θάλασσας και του βυθού  κτλ. Δημιουργούν διαδραστική αφίσα με το edu.glogster και αναζητούν μύθους, τραγούδια, ποιήματα, ιστορίες και συνταγές της Μεσογείου. 
   Τέλος, κάνουν μία ιστορική αναδρομή στη Μεσόγειο με εφαρμογή από το ψηφιακό σχολείο και κλείνουν με βίντεο με τα δελφίνια του Αμβρακικού κόλπου. (Στόχοι:  4.1 & 4.2)

Εικ.4 Στιγμιότυπο από την εφαρμογή «Η Μεσόγειος στο πέρασμα του χρόνου»


	2.2 Φύλλα Εργασίας

Οι Διδακτικές Πρακτικές είναι καλό να συνοδεύονται από φύλλα εργασίας, σε ψηφιακή/ έντυπη μορφή, τα οποία και να  δοθούν  στους μαθητές ως ένας οδηγός πραγματοποίησης των προαναφερθέντων δραστηριοτήτων. 

	Εικ.5 Το φύλλο εργασίας
2.3 Υλικοτεχνική Υποδομή

Στην ενότητα αυτή γίνεται αναφορά στην απαιτούμενη υλικοτεχνική υποδομή για την υποστήριξη της κάθε δραστηριότητας της Διδακτικής Πρακτικής. Αναφέρονται εκπαιδευτικά λογισμικά και εφαρμογές, διαδικτυακά περιβάλλοντα και συστήματα που μπορεί να χρησιμοποιήθηκαν, βιντεοταινίες, διαδικτυακές πηγές κτλ.
Σύστημα διαχείρισης μάθησης moodle, σύνδεση με διαδίκτυο, βιντεοπροβολέας, διαδραστικός πίνακας και φορητό εργαστήριο ηλεκτρονικών υπολογιστών. 


	3) ΑΞΙΟΛΟΓΗΣΗ ΤΗΣ ΔΙΔΑΚΤΙΚΗΣ ΠΡΑΚΤΙΚΗΣ

	Κατά την εφαρμογή της Διδακτικής Πρακτικής ή μετά την πραγματοποίησή της, ο εκπαιδευτικός και οι μαθητές του ενδέχεται να έχουν πραγματοποιήσει την αξιολόγησή της, μέσα από μια αναστοχαστική διεργασία. Αυτή μπορεί να έχει πραγματοποιηθεί:

· κατά τη διάρκεια εφαρμογής των δραστηριοτήτων (διαμορφωτική αξιολόγηση) με σκοπό την αναδιαμόρφωσή τους,

· στο τέλος της εφαρμογής της Διδακτικής Πρακτικής (τελική αξιολόγηση) για να ακολουθήσει μια εποικοδομητική συζήτηση που θα οδηγήσει σε αναπροσαρμογές, επεκτάσεις κτλ.
Η αξιολόγηση που πραγματοποιήθηκε ήταν κυρίως τελική με σκοπό να ανιχνευτεί το επίπεδο επίτευξης  των γνωστικών- μαθησιακών στόχων. 

Επιλέχτηκε η αξιολόγηση μέσω σύντομων απαντήσεων και η  συμπλήρωση κουίζ. 

Καθ’ όλη τη διάρκεια του μαθήματος οι εκπαιδευτικοί κατέγραφαν και παρατηρούσαν κυρίως κοινωνικά χαρακτηριστικά που αφορούσε τη συνεργασία των ομάδων.


	

	4) ΣΥΜΠΕΡΑΣΜΑΤΑ- ΠΑΡΑΤΗΡΗΣΕΙΣ 

	 Οι μαθητές  έδειξαν μεγάλο ενδιαφέρον, ενθουσιασμό και χαρά για το μάθημα. Η συνεργασία με την άλλη ομάδα ήταν το γεγονός που τους δέσμευσε περισσότερο την προσοχή. Κατά την πρώτη τηλεδιάσκεψη υπήρξε ένα αρχικό άγχος, το οποίο γρήγορα ξεπεράστηκε. Με τη μέθοδο ερώτηση-απάντηση τέθηκε η βάση για τη έναρξη της συζήτησης. Η τηλεδιάσκεψη ολοκληρώθηκε με ιδεοθύελλα σχετικά με τη Μεσόγειο Θάλασσα. 
Στη συνέχεια οργανώθηκαν γρήγορα σε ομάδες και δεν δυσκολεύτηκαν να επικοινωνήσουν και να μοιράσουν αρμοδιότητες και εργασίες. Τα γεγονός αυτό ήταν από τις θετικές εκπλήξεις, καθώς και το γεγονός πως επέδειξαν ιδιαίτερη άνεση στην προσπέλαση των πηγών και στη μελέτη τους. 

Οι δυσκολίες εμφανίστηκαν κατά τη χρήση του wiki ως πρόχειρου για τις πληροφορίες που ήθελαν να κρατήσουν. Η χρήση του ως on line collaborative tool αποδείχθηκε αρκετά χρονοβόρα και ίσως πέρα από τις δυνατότητες του ίδιου του εργαλείου, για τον σκοπό που το θέλαμε. Το αποτέλεσμα ήταν να υπάρξει ένας αποσυντονισμός των ομάδων και μία καθυστέρηση στην εργασία. 

Το λάθος εντοπίζεται όχι κυρίως στην επιλογή του εργαλείου, αλλά στη μεθοδολογία που ακολουθήθηκε με τη χρήση του.  Το wiki από τη φύση του δεν αποτελεί εργαλείο για σύγχρονη αλλά για ασύγχρονη συνεργασία και συγγραφή. Μία τροποποίηση στη ροή των δραστηριοτήτων και μία διαφοροποίηση στον τρόπο της χρήσης θα έλυνε μελλοντικά αυτό το πρόβλημα. 

Ένα άλλο σημαντικό θέμα που επηρέασε τη ροή του μαθήματος ήταν η καθυστέρηση στην εναλλαγή των σελίδων μέσα στο wiki. Αυτό είναι προς διερεύνηση εάν πρόκειται για ένα πρόβλημα τυχαίο ή έχει να κάνει με τις δυνατότητες της συγκεκριμένης πλατφόρμας.  Ακόμα, φάνηκε η ανάγκη για τη χρήση ενός πιο εύχρηστου συνεργατικού περιβάλλοντος που να διευκολύνει και να ενισχύει τη συνεργασία παρέχοντας δυνατότητες τηλε-εργασίας σε πραγματικό χρόνο με ευκολία και αξιοπιστία. 

Ένας ακόμα παράγοντας που δυσκόλεψε την εργασία ήταν ο σύντομος χρόνος που δόθηκε στις ομάδες για την κυρίως εργασία.  

Πλεονέκτημα εδώ αποτελεί το γεγονός πως η οργάνωση του υλικού είναι τέτοιας μορφής που επιτρέπει τη συνέχιση μέρους της δουλειάς  ως ανάθεση εργασίας για το σπίτι (ακόμα και με παρόμοια συνεργατική μορφή). 

Κλείνοντας τις παρατηρήσεις θα θέλαμε να αναφέρουμε πως αυτού του είδους η εργασία αποτέλεσε  ισχυρό κίνητρο που έδωσε ώθηση στην προσπάθεια για επίτευξη του στόχου, την ποιότητα και το επίπεδο συνεργασίας, το γεγονός πως μαθητές Δ΄ και ΣΤ΄ τάξης δημοτικού χρησιμοποίησαν σε πολύ ικανοποιητικό βαθμό εργαλεία επικοινωνίας και τηλεσυνεργασίας  και αντιλήφθηκαν τις δημιουργικές  δυνατότητες των Τ.Π.Ε.  όταν αυτές χρησιμοποιούνται εποικοδομητικά. 

Οι μικτές ομάδες (ομάδες με μέλη από απομακρυσμένα σχολεία), αν και είναι δύσκολο ή πιο δύσκολο να οργανωθούν τελικά φαίνεται πως παρουσιάζουν και μια σειρά από πλεονέκτημα. 

· Διευρύνεται ο κύκλος συνεργασίας των μαθητών

· Έρχονται σε άμεση επαφή με μαθητές άλλου τόπου, πιθανόν άλλης κουλτούρας ή άλλων συνηθειών. 

· Αποκτώνται δεξιότητες επικοινωνίας

· Διαμορφώνεται ψυχολογικό κλίμα και κουλτούρα συνεργασίας 

· Χρησιμοποιούνται τεχνικές και εργαλεία που προσδίδουν χρήσιμες εμπειρίες για τους μελλοντικούς πολίτες του 21ου αιώνα. 


	


*Για πρακτικούς λόγους,  η χρήση του αρσενικού γραμματικού γένους θεωρείται ότι συμπεριλαμβάνει και το θηλυκό.
ΗΜΕΡΟΜΗΝΙΑ: 19/11/2012
ΥΠΟΓΡΑΦΗ ΤΩΝ  ΔΗΜΙΟΥΡΓΩΝ: Τριανταφυλλίδης Αβραάμ 
                                                           Ραουνά Λοΐζου Μαρία 

